CELEX: 32010D0437
Language: da
Date: 2010-07-30 00:00:00
Title: 2010/437/FUSP: Rådets afgørelse 2010/437/FUSP af 30. juli 2010 om ændring af fælles aktion 2008/851/FUSP om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster

11.8.2010   
            
            
               DA
            
            
               Den Europæiske Unions Tidende
            
            
               L 210/33
            
         RÅDETS AFGØRELSE 2010/437/FUSP
   af 30. juli 2010
   om ændring af fælles aktion 2008/851/FUSP om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28 og artikel 43, stk. 2,
   ud fra følgende betragtninger:
   
               (1)
            
            
               Rådet vedtog den 10. november 2008 fælles aktion 2008/851/FUSP om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1).
            
         
               (2)
            
            
               Rådet vedtog den 8. december 2009 afgørelse 2009/907/FUSP om ændring af ovennævnte fælles aktion (2).
            
         
               (3)
            
            
               På grund af den stadig mere effektive forebyggelse af piratvirksomhed i Adenbugten og i andre områder i nærheden af Somalias kyster udvider pirater i stigende grad deres aktiviteter til havområder, der ligger mere end 500 sømil ud for Somalias og nabolandenes kyster.
            
         
               (4)
            
            
               Fælles aktion 2008/851/FUSP bør derfor ændres —
            
         VEDTAGET DENNE AFGØRELSE:
   Artikel 1
   Fælles aktion 2008/851/FUSP ændres således:
   
               1)
            
            
               Artikel 1, stk. 2, affattes således:
               »2.   De styrker, der deployeres med henblik herpå, skal operere ud for Somalias og nabolandenes kyster i havområderne inden for det indiske oceans område i overensstemmelse med det politiske mål for en maritim EU-operation, således som det er fastlagt i det krisestyringskoncept, som Rådet godkendte den 5. august 2008.«
            
         
               2)
            
            
               Artikel 6, stk. 1, affattes således:
               »1.   Under Rådets og Unionens højtstående repræsentant for udenrigsanliggender og sikkerhedspolitiks (i det følgende benævnt »HR«) ansvar udøver Den Udenrigs- og Sikkerhedspolitiske Komité (i det følgende benævnt »PSC«) den politiske kontrol med og den strategiske ledelse af EU-militæroperationen. Rådet bemyndiger herved PSC til at træffe de relevante afgørelser i overensstemmelse med traktatens artikel 38. Denne bemyndigelse omfatter navnlig de nødvendige beføjelser til at ændre planlægningsdokumenterne, herunder operationsplanen, kommandovejen og reglerne for operationen. Den omfatter også de nødvendige beføjelser til at træffe beslutninger om udnævnelse af den øverstbefalende for EU-operationen og/eller den øverstbefalende for EU-styrken. Beslutningskompetencen med hensyn til EU-militæroperationens mål og afslutning forbliver i Rådet, som bistås af HR.«
            
         
               3)
            
            
               Artikel 8 affattes således:
               »Artikel 8
               Sammenhæng i EU's indsats
               HR, den øverstbefalende for EU-operationen og den øverstbefalende for EU-styrken sikrer tæt samordning af deres respektive aktiviteter i forbindelse med gennemførelsen af denne fælles aktion.«
            
         
               4)
            
            
               Artikel 9, stk. 1, affattes således:
               »1.   HR fungerer som det primære kontaktled til FN, myndighederne i Somalia og i nabolandene samt til andre relevante aktører. HR bistås inden for rammerne af sine kontakter med Den Afrikanske Union af EU's særlige repræsentant ved Den Afrikanske Union.«
            
         
               5)
            
            
               Artikel 10, stk. 3, affattes således:
               »3.   Detaljerede bestemmelser vedrørende tredjestaters deltagelse fastlægges i aftaler, der indgås efter proceduren i traktatens artikel 37. Hvis EU og en tredjestat har indgået en rammeaftale om denne tredjestats deltagelse i EU's krisestyringsoperationer, finder bestemmelserne i en sådan aftale anvendelse i forbindelse med denne operation.«
            
         
               6)
            
            
               Artikel 11 affattes således:
               »Artikel 11
               De EU-ledede styrkers status
               Status, herunder privilegier, immuniteter og yderligere garantier, der er nødvendige for gennemførelsen og den uhindrede afvikling af missionen, for de EU-ledede styrker og deres personel, som:
               
                           —
                        
                        
                           er udstationeret eller til stede på tredjestaters landområder
                        
                     
                           —
                        
                        
                           opererer i tredjestaters territorialfarvande eller indre farvande
                        
                     fastlægges efter proceduren i traktatens artikel 37.«
            
         
               7)
            
            
               Artikel 15 affattes således:
               »Artikel 15
               Videregivelse af oplysninger til FN og andre tredjeparter
               1.   HR bemyndiges hermed til at videregive klassificerede EU-oplysninger og - dokumenter, der er fremstillet med henblik på EU-militæroperationen, til FN og andre tredjeparter, der er inddraget i denne fælles aktion, op til den klassifikationsgrad, der er relevant for hver af dem, og i overensstemmelse med Rådets sikkerhedsforskrifter (3).
               2.   HR bemyndiges hermed til at videregive ikke-klassificerede EU-dokumenter vedrørende Rådets forhandlinger om operationen, som i henhold til artikel 6, stk. 1, i Rådets forretningsorden (4), er omfattet af tavshedspligt, til FN og andre tredjeparter, der er inddraget i denne fælles aktion.
            
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 30. juli 2010.
      
         
            På Rådets vegne
         
         S. VANACKERE
         
            Formand
         
      
   
   
      (1)  EUT L 301 af 12.11.2008, s. 33.
   
      (2)  EUT L 322 af 9.12.2009, s. 27.
   
      (3)  Rådets afgørelse 2001/264/EF af 19. marts 2001 om vedtagelse af Rådets sikkerhedsforskrifter (EFT L 101 af 11.4.2001, s. 1).
   
      (4)  Rådets afgørelse 2009/937/EU af 1. december 2009 om vedtagelse af Rådets forretningsorden (EUT L 325 af 11.12.2009, s. 35).«